Ιωάννης Σόντης

Ο Ιωάννης Σόντης (1907 - 18 Μαρτίου  1982) ήταν Έλληνας νομικός και μέλος της Ακαδημίας Αθηνών.

Γεννήθηκε στο Μοναστήρι και σπούδασε νομική στο Εθνικό και Καποδιστριακό Πανεπιστήμιο Αθηνών. Συμπλήρωσε τις σπουδές του στο Πανεπιστήμιο της Χαϊδελβέργης, του οποίου έγινε και διδάκτωρ. Το 1938 εξελέγη υφηγητής αστικού δικαίου στη νομική σχολή του Εθνικού και Καποδιστριακού Πανεπιστημίου Αθηνών και το 1953 εξελέγη έκτακτος καθηγητής. Το 1957 έγινε τακτικός καθηγητής παραμένοντας μέχρι το 1972, οπότε και αποχώρησε από το πανεπιστήμιο με τον τίτλο του ομότιμου καθηγητή. Το 1942 εξελέγη τακτικός καθηγητής του αστικού δικαίου στην Πάντειο Ανωτάτη Σχολή Πολιτικών Επιστημών. Το 1963 εξελέγη κοσμήτορας της Νομικής σχολής Αθηνών ενώ το 1980 εξελέγη τακτικό μέλος της Ακαδημίας Αθηνών. Είχε πλούσιο συγγραφικό έργο.

Στην υπηρεσιακή κυβέρνηση Παρασκευόπουλου το 1963 είχε χρηματίσει Υπουργός Δικαιοσύνης.

Πέθανε ενώ μιλούσε στο βήμα της Ακαδημίας Αθηνών στη διάρκεια ερωτήματός του με θέμα την ευθανασία.

Παραπομπές

Έλληνες πανεπιστημιακοί
Έλληνες υπουργοί Δικαιοσύνης
Μέλη της Ακαδημίας Αθηνών
Καθηγητές νομικής Αθηνών
Καθηγητές Παντείου Πανεπιστημίου
Απόφοιτοι Εθνικού και Καποδιστριακού Πανεπιστημίου Αθηνών